BAAFATA

[DAMBII ITTIIN BULMAATA DHAABBATA GARGAARSA YATIMOOTAA FI MISKIINOTAA SUMAYYAA 2](#_Toc131994954)

[SEENSA 2](#_Toc131994955)

[2. KEEYYATA 2 2](#_Toc131994956)

[2.1 MAQAA 2](#_Toc131994957)

[3. KEEYYATA 3 3](#_Toc131994958)

[3.1 TEESSOO 3](#_Toc131994959)

[4. KEEYYATA 4 3](#_Toc131994960)

[4.1 KAAYYOO DHAABBATICHAA 3](#_Toc131994961)

[5. KEEYYATA 5 3](#_Toc131994962)

[5.1 ULAGAALEE MISEENSUMMAA DEGGARAMTOOTAA 3](#_Toc131994963)

[6. KEEYYATA 6 3](#_Toc131994964)

[6.1 MIRGAA FI DIRQAMA MISEENSOTA GARGAARAMANII 3](#_Toc131994965)

[6.1.1 MIRGA MISEENSOTAA 3](#_Toc131994966)

[6.1.2 DIRQAMA MISEENSOTAA 3](#_Toc131994967)

[7. KEEYYATA 7 4](#_Toc131994968)

[7.1 MADDA GALII DHAABBATICHAA 4](#_Toc131994969)

[8. KEEYYATA 8 4](#_Toc131994970)

[8.1 SABABA MISEENSUMMAAN ADDAAN CITUUN 4](#_Toc131994971)

[9.KEEYYATA 9 5](#_Toc131994972)

[9.1 KOREEWWAN DHAABBATICHAA 5](#_Toc131994973)

[10.KEEYYATA 10 5](#_Toc131994974)

[10.1 GAHEE KOREE DHAABBATICHAA 5](#_Toc131994975)

[10.1 GAHEE WALITTI QABAA (ITTI GAAFATAMAA) WALIIGALAA 5](#_Toc131994976)

[10.2 GAHEE ITTI AANAA 5](#_Toc131994977)

[10.3 GAHEE BARREESSAA 6](#_Toc131994978)

[10.4 GAHEE ABBAA HERREGAA 6](#_Toc131994979)

[10.5 GAHEE ABBAA MALLAQA QABAA 6](#_Toc131994980)

[10.6 GAHEE KOREE KAROORAA FI GAMAAGGAMA RAAWWII HOJII 6](#_Toc131994981)

[10.7 ADEEMSA FILANNOO FI YAA’II WOLIIGALAA 7](#_Toc131994982)

[10.7.1 ADEEMSA FILANNOO 7](#_Toc131994983)

[10.7.2 YAA’II WOLIIGALAA 7](#_Toc131994984)

[11. KEEYYATA 11 7](#_Toc131994985)

[11.1 DAMBII ITTIIN BULMAATAA DHAABBATICHAA FOOYYEESSUU 7](#_Toc131994986)

# DAMBII ITTIIN BULMAATA DHAABBATA GARGAARSA YATIMOOTAA FI MISKIINOTAA SUMAYYAA

# SEENSA

Dhaabbanni sumayyaa dhaabbata gargaarsa miskiinotaa Fi yatiimotaa yuunivarsiitii wollaggaa(main campus) jam'aa barattoota musliimaa daarul Arqam keessatti kan argamu yoo tahu kan eegales baruma yuunivarsiitiin wollaggaa dhaabbate kaaseeti kana jechuun woggaa kudhanii ol ta'e jira.

Dhabbanni sumayyaa garee lama kan qabu yoo ta’u isaanis:-

1.**Garee Barattootaa**:- barattoota musliimaa mooraa yuunivarsiitii wollaggatti barumsa irra jiran.

2.**Garee Eebbifamtootaa(Graduated Members)** :-Baratoonna yuunivarsiitii wollagga irra bara 2002 kaasee hanga ammatti ebbifamanii gara hojii dhuunfaa fi mootumatti galaniin kan hundeeffame.

# 1. KEEYYATA 1

## 1.1 MAQAA

Akkuma hundi keenya beeknu **sumayyaan** dubartii sahaabota keessa yeroo jalqabaaf Rabbiif jecha karaa Rabbiirratti shahiidde. Akkasuma haadha Ammaari akkasuma maatin ishees maatii yeroo jalqabaaf guutumatti Amanti islaamaa fudhatanidha sababa kanaan dararaan guddaan irra gahe ture kanaaf Nabiyyiin sallallaahu Aleyhi wasallam yaa warra yaasiir beellamni keessan jannata jedhe isaan gammachiise kanaaf jam'aan Daarul Arqam maqaa dubartii seenaa akkanaa qabdu Kanaan dhaabbata erga hundeesse oole buleera.

# 2. KEEYYATA 2

## 2.1 TEESSOO

Dhaabbanni Sumayyaa magaalaa naqamtee keessatti kan argamu yoo ta'u teessoon isa **masjiida salaam**(masjiidaa Jama'a barattoota yuunivarsiitii Wollagaa darul arqam)dha.

# 3. KEEYYATA 3

## 3.1 KAAYYOO DHAABBATICHAA

DHabbanni kun kayyoo gurguddaa sadii qabatee kan lafaa ka’e yoo ta’u isaanis:-

1. Yatiimotaa fi miskiinota magaalaa naqamtee fi naannawa isii jiraatan sababa rakiinaatiif akka amantii isaanii irraa of duuba hin deebinee mallaqqaan,gorsaa fi barnootaa amantii fii akkaadamii irratti isaan bira dhaabbachuun isaan gargaaruu.

2. Barattoota musliimaa yuunivarsiitii wollaggaatti baratan harka qalleeyyii kan tahan sababa dhabiinsaa mallaqaatiin barumsa isaanii akka addaan hin kunne gargaaru.

3. Namoota haaraa gara amantii islaamaa dhufan rakkina hawaasummas ta’ee dinaagnee kamiinuu hanga danda’ameen birra dhaabbachuun gargaaruudha.

# 4. KEEYYATA 4

## 4.1 ULAGAALEE MISEENSUMMAA DEGGARAMTOOTAA

Namni tokko miseensa dhaabbatta kanaa ta’ee gargaaramuu kan danda’u:-

1. Yatiima(abbaa kan hin qabne) ta’ee nama gargaaru kan hin qabne yoo ta’e.
2. Miskiina (harka qalleessa) yoo ta’e.
3. Nama yeroo dhihoo gara amantii islaamaa dhufee sababa saniif dhiibbaan maatii yookiin hawaasa isa irra gahe yoo ta’e.

## 5. KEEYYATA 5

## 5.1 MIRGAA FI DIRQAMA MISEENSOTA GARGAARAMANII

### 5.1.1 MIRGA MISEENSOTAA

1. Gargaarsa barumsa amantiitiin wol qabatu dhaabbatichi akka haala mijeessuuf gaafachuu.

2. Balaan tasaa yoo isaan mudate gargaarsa barameen alatti gargaarsa dabalataa gaafachuu.

3. Yeroo barbaadetti miseensumma gad dhiisuu.

### 5.1.2 DIRQAMA MISEENSOTAA

Amantii islaamaa irratti jiraachuu.

Maatii isaas ta’ee ofiifis barnoota amantii barachuu.

Gargaarsa dhaabbata kana irraa isaaf godhamu sirnaan itti fayyadamuu.

Yeroo dhaabbanii miseensumma kessaa isa baasetti miseensumma gad dhiisuu.

# 6. KEEYYATA 6

## 6.1 MADDA GALII DHAABBATICHAA

Maddi galii dhaabbatichaa karaalee armaan gadiitiin kan argamuudha;-

1 Tokkoon tokko barattoota musliimaa yuunivarsiitii wollaggaatti baratan semisteeran buusii buusuudhan.

2. Muhaadaraa qopheessuun abootii qabeenyaa hirmaachisuun niyyachisuudhan.

3. Dhuma waggaatti kooppooni qopheesuun barattootaaf hiruudhaan gara biyya isaanii yeroo galan gurguranii akka dhufan gochuudhan.

4. Gareen eebbifamtootaa ji’aan galii isaanii irraa buusii buusuudhan.

5.Ahalal kheeyri(tola ooltota) dhaabbaticha deeggaran irraa.

# 7. KEEYYATA 7

## 7.1 SABABA MISEENSUMMAAN ADDAAN CITUUN

Miseensi gargaaramu sababoota asiin gadii Kanaan miseensumman isaa addaan cita.

1. Miseensi gargaaramu yoo dinagdeen isaa foyya’e miseensa gargaaramu keessaa ni baha.
2. Miseensa tokkoof akka hojjatee of jijjiiru hojiin yoo uumameef gargaarsa yeroo yerotti miseensotaaf godhamu keessaa ni baha.
3. Gargaarsa dhaabbaticha irraa argatu irra deddebiin waan haraamaa irra kan oolchu yoo ta’e miseensummaan isaa addaan cita.
4. Ijoolleen yatiimaa gaafa of danda’an gargaarsi yeroo yerootti isaaniif godhamu addan cita.
5. Barattoota harka qalleyyii mooraa yuuniivarsiitii wollaggatti baratan gaafa eebbifaman irraa kaasee gargaarsi isaaniif godhamu addaan cita.
6. Namoonni haaraa gara amantii dhufan yeroo isaan amantii keessan gad dhabbatanii fi dhiibbaan isaan irraa jiru irraa dhaabbate gargaarsi isaaniif godhamu addaan cita.

# 8.KEEYYATA 8

## 8.1 KOREEWWAN DHAABBATICHAA

Dhabbani kun koree jaha(6) of keesaa kan qabu yoo ta’u

isaanis:-

1 itti gaafatamaa(wolitti qabaa)

2. Itti aanaa

3. Barreessaa

4. Abbaa herreegaa

5. Mallaqa qabaa

6. Koree karooraa fi gamaaggama rawwii hojii.

# 9.KEEYYATA 9

# 9.1 GAHEE KOREE DHAABBATICHAA

## 9.1 GAHEE WALITTI QABAA (ITTI GAAFATAMAA) WALIIGALAA

Itti gaafatamaan garee eebbifamtoota irraa kan filatamu yoo ta’u gahee hojii isaa kan asii gadii ta’a.

1. Garee Lamaanuu olaantummaan hogganuu.
2. Yaa’ii wolii galaa olaantummaan hogganuu fi murtii goolabaa kennuu.
3. Koree isa jala jiruuf gahee hojii kennuufii gahee hojii tokko irraa kan biraattii jijjiiruu ni danda’a.
4. Galii dhabbatichaa guddisuu irratti hojjachuu.
5. Karoora woggaa qophaayee akka hojii irra oolu miseensa isa jala jiru irratti hordoffii cimaa gochuu.
6. Koree dhaabbatichaa hamilee itti horuu fi hariiroo cimaa uumuun hojii irratti jajjabeessuu.

## 9.2 GAHEE ITTI AANAA

Itti aanaan garee barattoota irraa kan filatamu yoo ta’u akka garee barattootatti itti gaafatamaa yoo ta’u akka dhaabbatichaatti itti aanaa ta’uun hojjata.

Gaheen itti aanaa kaniin asii gadiiti:-

1. Miseensa haaraa gargaaramuu qabu barbaaduun gara miseensaatti fiduu.
2. Miseensota gargaaraman itti dhiheenyaan hordofuu.
3. Miseensota gargaaramaniif barumsa amantii akka baratan haalaa isaaniif mijeessuu.
4. Maatii miseensota gargaaramanii barnoota akkaadamii irratti hordofii gochuu fii irratti jajjabeessuu.
5. Bakka itti gaafatamaan hin jirretti iddoo itti gaafatamaa bu’ee hojii itti gaafataaman hojjatu hundumaa hojjachuu danda’a.

## 9.3 GAHEE BARREESSAA

1. Taattewwan dhabbaticha keessatti ta’an kamiyyu gara barreefamaa jijjiiruun dokmentii dhaabbatichaa keessa ol kaahuu.
2. Dhabbaticha karaa kamiinuu beeksisuu.
3. Midiyaalee hawaasaa dhaabbatichi fayyadamu itti gaafatamumman hogganuu.
4. Bakka itti aanaan hin jirretti hojii itti aanaas dabalataan hojjachuu qaba.
5. Qaboo yaa’ii galmeessuu.
6. Xalayaa fi beeksisa barbaachisu kamiinuu barreessuu.

## 9.4 GAHEE ABBAA HERREGAA

1. Baasii fi galii dhabbatichaa oolaantumman hogganuu.
2. Mallaqa miseensa gargaaramuuf koreen murtaaye yeroo jedhametti gargaaramtootaf dhaqabsiisuu.
3. Tola ooltotaa fi abbootii qabeenyaa dhaabbatta kana gargaaran woliin hariiroo cimaa uumuu.
4. Madda galii dabalataa dhaabbatichaaf argamsiisuu irratti hojjachuu.

## 9.5 GAHEE ABBAA MALLAQA QABAA

1. Akkawuntii dhabbatichaa hogganuu.
2. Mallaqa akka baasii ta’uuf koree dhaabbatichaatiin murtaahe yeroo jedhametti baasii gochuu.
3. Galii dhaabbatichaaf karaalee garagaraatiin galu sirnaan qabachuu.
4. Karaa galiin dhaabbatichaa ittiin guddatu irratti hojjachuu.

## 9.6 GAHEE KOREE KAROORAA FI GAMAAGGAMA RAAWWII HOJII

* Koree Kun karoora woggaa qopheesuu fi karooraa yaa’ii wolii galaatiin ragga’e rawwii isaa kan gamaggamuu fi ciminnaa fi dadhabinna dhabbaticha addan baasuu.

## 9.7 ADEEMSA FILANNOO FI YAA’II WOLIIGALAA

### 9.7.1 ADEEMSA FILANNOO

Filannoon woggaa lama lamaan ji’a woxabajjii kan gaggeefamu yoo ta’u fillannoon duratti koreen yeroo kan fillannoo filachiisu ni filatama.

Koreen filatame namoota hojii irra jiran dabalatee namoota biraa gad fageenyaan ilaaluun namoota filataman qopheessu.

barattooni bakkuma jiranitti kallattiin kan filatan yoo ta’u eebbifamtoonni karaa telegram bot filannoof qophaaye irratti sagalee isaanii kennu.

Erga filannoon xumurame guyyaa 2-7 kessatti eenyu akka sagalee ol aanaa argate koreen kun adda baasee miseensa dhaabbatichaatiif ifa ni taasisa.

Koree filataman erga hojiif waadaa seenanii booda hanga ji’a tokkoo keessatti wol harkaa fuudhiinsa angoo ni taasisu.

### 9.7.2 YAA’II WOLIIGALAA

Yaa’iin woliin gala woggatti yeroo tokko kan gaggeefamu yoo ta’u kaniin akka rawwii woggaa fi adeemsa hojii kan birra irratis kan mari’atuudha.

# 10. KEEYYATA 10

## 10.1 DAMBII ITTIIN BULMAATAA DHAABBATICHAA FOOYYEESSUU

Dambiin ittiin bulmaata dhaabbata sumayya woggaa sadiin kan fooyya’u dha.